I november 2018 ble det kunngjort at Mayweather skulle gjøre nok et comeback, denne gang mot den hittil ubeseirede japanske kickbokseren Tenshin Nasukawa. Det fremgikk ikke av kunngjøringen hvilke regler som skulle gjelde for kampen. Kampen fant sted 31. desember 2018 i Saitama Super Arena i Japan og endte med teknisk knockout i første runde da Nasukawa ble slått ned for tredje gang.